ᱢᱮᱫᱤᱱᱤᱯᱩᱨ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱦᱟᱥᱯᱟᱛᱟᱞ

ᱢᱮᱱᱤᱫᱤᱯᱩᱨ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱦᱟᱥᱯᱟᱛᱟᱞ ᱫᱚ ᱯᱩᱨᱟᱹ ᱛᱮᱥᱟᱨ ᱨᱮᱯᱷᱟᱨᱮᱞ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱠᱟᱱᱟ᱾ ᱱᱟᱣᱟ ᱫᱚ ᱒᱐᱐᱔ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱠᱚᱞᱮᱡᱽ ᱨᱮ ᱢᱮᱰᱤᱥᱤᱱ ᱟᱨ ᱥᱟᱨᱡᱟᱨᱤ ᱨᱮ ᱵᱮᱪᱟᱞᱟᱨ ᱰᱤᱜᱽᱨᱤ (ᱮᱢ.ᱵᱤ.ᱵᱤ.ᱮᱥ) ᱥᱟᱶᱛᱮ ᱥᱯᱮᱥᱟᱞᱟᱭᱤᱥᱰ ᱯᱳᱥᱴᱼᱰᱚᱠᱴᱚᱨᱟᱞ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱟᱨᱥᱤᱝ ᱟᱨ ᱯᱮᱨᱟᱼᱢᱮᱰᱤᱠᱟᱞ ᱠᱳᱨᱥ ᱦᱚᱸ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱢ.ᱢ.ᱠ.ᱦ ᱫᱚ ᱯᱚᱪᱷᱤᱢ ᱵᱟᱝᱞᱟ ᱦᱚᱲᱢᱚ ᱥᱟᱶᱟᱨ ᱥᱟᱬᱮᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱟᱨ ᱡᱟᱹᱛᱤᱭᱟᱹᱨᱤ ᱢᱮᱰᱤᱠᱟᱞ ᱠᱚᱢᱤᱥᱚᱱ ᱦᱚᱛᱮᱛᱮ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾ ᱠᱚᱞᱮᱡᱽ ᱥᱟᱶ ᱡᱚᱲᱟᱣ ᱢᱮᱱᱟᱜ ᱦᱟᱥᱯᱟᱛᱟᱞ ᱫᱚ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱢᱟᱨᱟᱝ ᱦᱟᱥᱯᱟᱛᱟᱞ ᱠᱚ ᱢᱩᱸᱫᱽ ᱨᱮ ᱞᱮᱠᱷᱟᱜ ᱠᱟᱱᱟ᱾ ᱠᱚᱞᱮᱡᱽ ᱨᱮ ᱯᱟᱹᱴᱷᱩᱣᱟᱹ ᱠᱚᱫᱚ ᱡᱟᱹᱛᱤᱭᱟᱹᱨᱤ ᱞᱮᱠᱢᱟᱱᱚᱛ ᱟᱨ ᱵᱚᱞᱚᱱ ᱵᱤᱱᱤᱰ (ᱱᱤᱴ) ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ ᱦᱩᱭᱩᱜᱼᱟ᱾ ᱒᱐᱑᱙ ᱥᱮᱨᱢᱟ ᱠᱷᱚᱱ ᱥᱮᱨᱢᱟ ᱯᱤᱪᱷᱤ ᱒᱐᱐ ᱟᱱᱰᱟᱨᱜᱽᱨᱮᱡᱩᱭᱮᱴ ᱯᱟᱹᱴᱷᱩᱣᱟᱹ ᱦᱟᱛᱟᱣ ᱦᱩᱭᱩᱜ ᱠᱟᱱᱟ᱾

ᱠᱳᱨᱥ
ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱮᱫᱤᱱᱤᱯᱩᱨ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮ ᱮᱢ.ᱵᱤ.ᱵᱤ.ᱮᱥ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱨᱮᱱ ᱯᱟᱹᱴᱷᱩᱣᱟᱹ ᱠᱚ ᱛᱟᱹᱞᱤᱢ ᱮᱢ ᱦᱩᱭᱩᱜ ᱠᱟᱱᱟ᱾ ᱱᱤᱛ, ᱠᱚᱞᱮᱡᱽ ᱨᱮᱭᱟᱜ ᱙ ᱠᱞᱤᱱᱤᱠᱟᱞ ᱟᱨ ᱱᱚᱱᱼᱠᱞᱤᱱᱤᱠᱟᱞ ᱥᱟᱛᱟᱢ ᱨᱮ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱨᱮᱭᱟᱜ ᱟᱹᱭᱫᱟᱹᱨᱤ ᱢᱮᱱᱟᱜᱼᱟ᱾ ᱮᱢ.ᱰᱤ ᱮᱱᱮᱥᱛᱷᱤᱥᱤᱭᱳᱞᱚᱡᱤ ᱨᱮ ᱜᱩᱴ ᱘ ᱜᱚᱴᱟᱱ ᱢᱟᱹᱪᱤ ᱢᱮᱱᱟᱜᱼᱟ, ᱮᱢ.ᱰᱤ ᱢᱮᱰᱤᱥᱤᱱ ᱨᱮ ᱑᱕, ᱮᱢ.ᱮᱥ ᱳᱵᱽᱥᱴᱨᱮᱴᱮᱠᱥ ᱟᱨ ᱜᱟᱭᱱᱮᱠᱚᱞᱚᱡᱤ (ᱟᱥᱟᱱ ᱥᱟᱬᱮᱥ ᱟᱨ ᱛᱤᱨᱞᱟᱹ ᱟᱡᱟᱨ ᱥᱟᱬᱮᱥ) ᱨᱮ ᱑᱒, ᱮᱢ.ᱰᱤ ᱯᱮᱰᱤᱭᱮᱴᱨᱤᱠᱥ ᱨᱮ ᱗, ᱮᱢ.ᱮᱥ ᱤ.ᱮᱱ.ᱴᱤ ᱨᱮ ᱔, ᱮᱢ.ᱮᱥ ᱥᱟᱨᱡᱟᱨᱤ ᱨᱮ ᱑᱔, ᱮᱢ.ᱮᱥ ᱳᱯᱷᱛᱷᱟᱞᱢᱚᱞᱚᱡᱤ (ᱢᱮᱫ ᱥᱟᱬᱮᱥ) ᱨᱮ ᱒, ᱮᱢ.ᱰᱤ ᱯᱷᱟᱨᱢᱟᱠᱚᱞᱚᱡᱤ ᱨᱮ ᱒, ᱮᱢ.ᱰᱤ ᱮᱯᱷ.ᱮᱥ.ᱮᱢ ᱨᱮ ᱒ ᱢᱟᱹᱪᱤ ᱢᱮᱱᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ
 ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱮᱰᱤᱠᱟᱞ ᱠᱚᱞᱮᱡᱽ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱟᱥᱯᱟᱛᱟᱞ